জাতীয় বিশ্ববিদ্যালয় (সংক্ষেপে: এনইউ) বাংলাদেশের একটি পাবলিক কলেজিয়েট বিশ্ববিদ্যালয়, যা ১৯৯২ সালে সংসদীয় আইনের মাধ্যমে প্রতিষ্ঠিত হয়। এটি সারা দেশের অধিভুক্ত কলেজ ও পেশাগত প্রতিষ্ঠানের মাধ্যমে স্নাতক এবং স্নাতকোত্তর পর্যায়ের শিক্ষা প্রদান করে। বর্তমানে এর অধীনে ২,২৫৭টি কলেজ রয়েছে, যার মধ্যে ৫৫৫টি সরকারি এবং ৮৮১টি কলেজে অনার্স কোর্স চালু রয়েছে। শিক্ষার্থীর সংখ্যা অনুযায়ী এটি বিশ্বের দ্বিতীয় বৃহত্তম বিশ্ববিদ্যালয়। ঢাকার উপকণ্ঠে গাজীপুরে এর প্রধান কার্যালয় অবস্থিত। প্রতিষ্ঠার পর এটি স্নাতক পর্যায়ের অনেক কলেজকে অধিভুক্ত করেছে, যেগুলো আগে ঢাকা বিশ্ববিদ্যালয়, রাজশাহী বিশ্ববিদ্যালয়, চট্টগ্রাম বিশ্ববিদ্যালয় এবং শাহজালাল বিজ্ঞান ও প্রযুক্তি বিশ্ববিদ্যালয়ের অধিভুক্ত ছিল।   ইতিহাস  ১৯৯২ সালে বাংলাদেশের সংসদীয় আইনের মাধ্যমে জাতীয় বিশ্ববিদ্যালয় প্রতিষ্ঠিত হয়। এর লক্ষ্য ছিল সারা দেশের বিভিন্ন কলেজ ও শিক্ষা প্রতিষ্ঠানের মাধ্যমে স্নাতক ও স্নাতকোত্তর পর্যায়ে উচ্চশিক্ষা প্রদান করা। প্রতিষ্ঠার পর এটি ডিগ্রি প্রদানকারী কলেজগুলিকে অধিভুক্ত করা শুরু করে, যেগুলোর বেশিরভাগই আগে ঢাকা বিশ্ববিদ্যালয়, রাজশাহী বিশ্ববিদ্যালয়, চট্টগ্রাম বিশ্ববিদ্যালয় এবং শাহজালাল বিজ্ঞান ও প্রযুক্তি বিশ্ববিদ্যালয়ের অধিভুক্ত ছিল। এই উদ্যোগের ফলে দেশের উচ্চশিক্ষার সুযোগ ব্যাপকভাবে প্রসারিত হয়। বর্তমানে জাতীয় বিশ্ববিদ্যালয়ের অধীনে ২,২৫৭টি কলেজ রয়েছে, যার মধ্যে ৫৫৫টি সরকারি কলেজ। এর মধ্যে ৮৮১টি কলেজ অনার্স কোর্স পরিচালনা করে।প্রতিষ্ঠার ২৫ বছর পেরিয়ে জাতীয় বিশ্ববিদ্যালয় এডুকেশন নিউজ টুয়েন্টিফোর ডট নেট  ২০১৭ সালের ১৭ জানুয়ারি জাতীয় বিশ্ববিদ্যালয়ের প্রথম সমাবর্তন বঙ্গবন্ধু আন্তর্জাতিক সম্মেলন কেন্দ্রে  অনুষ্ঠিত হয়।   ২০১৪-১৫ শিক্ষাবর্ষ পর্যন্ত জাতীয় বিশ্ববিদ্যালয়ে স্নাতক (সম্মান) শ্রেণিতে ভর্তি পরীক্ষা নেওয়া হতো। তবে ২০১৫-১৬ শিক্ষাবর্ষ থেকে পরীক্ষার পরিবর্তে এসএসসি ও এইচএসসি পরীক্ষার ফলাফলের ভিত্তিতে শিক্ষার্থী ভর্তি কার্যক্রম পরিচালিত হয়। দীর্ঘ প্রায় এক দশক পর, ২০২৪-২৫ শিক্ষাবর্ষ থেকে পুনরায় ভর্তি পরীক্ষার মাধ্যমে স্নাতক শ্রেণিতে ভর্তি কার্যক্রম শুরু হয়। ২০২৫ সালের ৩১শে মে অনুষ্ঠিত এই ভর্তি পরীক্ষায় জাতীয় বিশ্ববিদ্যালয়ের অধিভুক্ত ২৬৪টি সরকারি ও ৬১৭টি বেসরকারি কলেজের মোট ৪,৪০,১৯৫টি আসনের বিপরীতে ৫,৬০,৫৯৫ জন শিক্ষার্থী অংশগ্রহণ করে।  বিকেন্দ্রীকরণ ২০১৪ সালের ৩১ আগস্ট প্রধানমন্ত্রী শিক্ষা মন্ত্রণালয় পরিদর্শনের সময় স্নাতক (সম্মান) পড়ানো হয় এমন সরকারি কলেজগুলোকে সরকারি বিশ্ববিদ্যালয়ের অধীনে নেওয়ার ব্যাপারে নির্দেশনা দেন। এ বিষয়ে ইউজিসি পদক্ষেপ গ্রহণ করে এবং উপাচার্যরাও এর পক্ষে মত দেন। যার ফলশ্রুতিতে ২০১৭ সালের ১৭ ফেব্রুয়ারি ঢাকার সাত সরকারি কলেজকে "জাতীয় বিশ্ববিদ্যালয়" হতে বের করে এনে ঢাকা বিশ্ববিদ্যালয়ের অধিভুক্ত করা হয়।  অনুষদ ও বিভাগসমূহ    কলা অনুষদ  বাংলা বিভাগ  ইংরেজি বিভাগ  আরবি বিভাগ  সংস্কৃত বিভাগ  ইতিহাস বিভাগ  ইসলামি অধ্যয়ন বিভাগ  ইসলামের ইতিহাস ও সংস্কৃতি বিভাগ  দর্শন বিভাগ  সামাজিক বিজ্ঞান অনুষদ  অর্থনীতি বিভাগ  রাষ্ট্রবিজ্ঞান বিভাগ  ইসলামিক ইতিহাস ও সংস্কৃতি বিভাগ   সমাজবিজ্ঞান বিভাগ  সমাজকর্ম বিভাগ  নৃবিজ্ঞান বিভাগ  গার্হস্থ্য অর্থনীতি বিভাগ  গ্রন্থাগার ও তথ্যবিজ্ঞান বিভাগ  বিজ্ঞান অনুষদ  রসায়ন বিভাগ  পদার্থবিজ্ঞান বিভাগ  পরিসংখ্যান বিভাগ  গণিত বিভাগ  কম্পিউটার বিজ্ঞান বিভাগ  প্রাণরসায়ন বিভাগ  প্রাণীবিদ্যা বিভাগ  উদ্ভিদবিজ্ঞান বিভাগ  মনোবিজ্ঞান বিভাগ  মৃত্তিকাবিজ্ঞান বিভাগ  ভূগোল ও পরিবেশ বিভাগ  পরিবেশ বিজ্ঞান বিভাগ  ব্যবসায় শিক্ষা অনুষদ  ব্যবসায় প্রশাসনে স্নাতক (প্রফেশনাল)  পর্যটন ও আতিথেয়তা ব্যবস্থাপনায় বিবিএ (প্রফেশনাল)  এভিয়েশন ব্যবস্থাপনায় বিবিএ (প্রফেশনাল)  ফিন্যান্স ও ব্যাংকিং বিভাগ  হিসাববিজ্ঞান বিভাগ  মার্কেটিং বিভাগ  ব্যবস্থাপনা বিভাগ  প্রযুক্তি ও প্রকৌশল অনুষদ  কম্পিউটার বিজ্ঞান ও প্রকৌশল বিভাগ  যন্ত্রপাতি ও যোগাযোগ প্রকৌশল বিভাগ  অ্যারোনটিকাল প্রকৌশল অনুষদ  অ্যারোনটিকাল এন্ড এভিয়েশন সাইন্স  ফ্যাশন ডিজাইন অনুষদ  এ্যাপারেল ম্যানুফেকচার এন্ড টেকনোলোজি  ফ্যাশন ডিজাইন ও প্রযুক্তি বিভাগ  নিট পোশাক প্রস্তুত ও প্রযুক্তি বিভাগ  আইন অনুষদ  আইন বিভাগ  শিক্ষা অনুষদ  শিক্ষায় স্নাতক  চারুকলা অনুষদ  ব্যাচলর অব ফাইন আর্টস  মিডিয়া অধ্যয়ন অনুষদ  থিয়েটার ও গণমাধ্যম অধ্যয়ন   শিক্ষা কার্যক্রম   বর্তমানে জাতীয় বিশ্ববিদ্যালয় সম্পূর্ণ (২০১৩-১৪) নতুন সিলেবাসের মাধ্যমে চার (৪) বছর মেয়াদী স্নাতক অনার্স (সম্মান) ও এক (১) বছর মেয়াদী স্নাতকোত্তর বা মাস্টার্স কোর্স চালু করেছে। এছাড়াও তিন (৩) বছর মেয়াদী স্নাতক ডিগ্রি (পাস) কোর্স ও দুই (২) বছর প্রিলিমিনারি টু মাস্টার্স কোর্স রয়েছে। এছাড়াও চার (৪) বছর মেয়াদি স্নাতক (সম্মান) প্রফেশনাল কোর্স পরিচালিত হচ্ছে এবং এক (১) ও দুই (২) বছর মেয়াদী প্রফেশনাল মাস্টার্স কোর্সের অধীনে এলএল.বি (পার্ট ১,২), এমবিএ, বি.এড, এম.এড ও বিভিন্ন পোস্ট গ্র‍্যাজুয়েট ডিপ্লোমা কোর্স চালু রয়েছে। এই বিশ্ববিদ্যালয়ে স্নাতকোত্তর পি.এইচ.ডি, এম.ফিল, ডি.লিট ডিগ্ৰিও প্রদান করা হয়ে থাকে।   ভর্তি    স্নাতক  ২০১৪-১৫ শিক্ষাবর্ষ পর্যন্ত ভর্তি পরীক্ষার মাধ্যমে শিক্ষার্থী ভর্তি নেওয়া হতো। তবে ২০১৫-১৬ শিক্ষাবর্ষ থেকে জাতীয় বিশ্ববিদ্যালয় প্রথমবারের মতো জিপিএর ভিত্তিতে অধিভুক্ত কলেজগুলোতে শিক্ষার্থী ভর্তি শুরু করে। এরপর আবার ২০২৪-২৫ শিক্ষাবর্ষ থেকে ভর্তি পরীক্ষা চালু হয়।   ভর্তি পরীক্ষার নম্বর বন্টন উচ্চমাধ্যমিক পর্যায়ে পঠিত শাখাবিষয়ভিত্তিকবাংলাইংরেজিসাধারণ জ্ঞানএমসিকিউ পদ্ধতিতে মোট নম্বরবিজ্ঞান শাখাপ্রত্যেক শাখার জন্য আলাদাভাবে উচ্চমাধ্যমিক পর্যায়ের বিষয়ভিত্তিক প্রশ্ন ৪০ মার্ক ২০২০২০১০০ (ভর্তি পরীক্ষার পাস নম্বর ৩৫, ভুল উত্তরে কোনো নম্বর কর্তন করা হয় না)মানবিক/গার্হস্থ্য অর্থনীতি শাখা২০২০২০ব্যবস্যায় শিক্ষা শাখা ভর্তি পরীক্ষার মোট ১০০ নম্বরের এমসিকিউ পরীক্ষার সাথে এসএসসি/সমমান পরীক্ষায় প্রাপ্ত জিপিএ-এর ৪০℅ (৪র্থ বিষয়সহ) এবং এইচএসসি/সমমান পরীক্ষায় প্রাপ্ত জিপিএ-এর ৬০℅ (৪র্থ বিষয়সহ) মিলে সর্বমোট ২০০ নম্বরের ভিত্তিতে প্রতিটি কলেজের জন্য আলাদাভাবে বিষয় পছন্দ ক্রম অনুসারে বিষয়ভিত্তিক মেধা তালিকা প্রণয়ন করা হয়।http://app11.nu.edu.bd/notice/NOTICE_HONS_ADMISSION_2024_2025_060325.pdf  উপাচার্যগণ  নিম্নোক্ত ব্যক্তিবর্গ জাতীয় বিশ্ববিদ্যালয়ের উপাচার্য হিসেবে দায়িত্ব পালন করেন:    নং নাম কার্যকাল১মুহাম্মদ আবদুল বারী১৯৯২-১৯৯৬২আমিনুল ইসলাম১৯৯৬-২০০০৩দুর্গাদাস ভট্টাচার্য ২০০০-২০০১৪আবদুল মমিন চৌধুরী২০০১-২০০৩৫আফতাব আহমাদ২০০৩-২০০৫৬ওয়াকিল আহমদ২০০৫-২০০৭৭সৈয়দ রাশিদুল হাসান (ভারপ্রাপ্ত)২০০৭-২০০৮৮এম মোফাখখারুল ইসলাম২০০৮-২০০৯৯কাজী শহীদুল্লাহ২০০৯-২০১৩১০হারুন-অর-রশিদ২০১৩-২০২১১১মশিউর রহমান২০২১-২০২৪১২ এ এস এম আমানুল্লাহ২০২৪-অদ্যাবধি গবেষণা ও প্রকাশনা  জাতীয় বিশ্ববিদ্যালয়ের জার্নাল  প্রকাশনা "৭ দফার ১০০ বছর"  নিউজলেটার  সমাচার  অধিভুক্ত শিক্ষাপ্রতিষ্ঠান   জাতীয় বিশ্ববিদ্যালয়ের অধিভুক্ত সরকারি ও বেসরকারি মিলে ১৯২১টি স্নাতক পাস (ডিগ্রি), ৮৮১টি স্নাতক, ১৭৬টি স্নাতকোত্তর, ৩১৭টি পেশাদার শিক্ষাপ্রতিষ্ঠান রয়েছে। যাতে ৩৪,২৫,৮৩২ জন শিক্ষার্থী শিক্ষাগ্রহণ করছে।   আরো দেখুন   ঢাকা কেন্দ্রীয় বিশ্ববিদ্যালয়  বাংলাদেশ উন্মুক্ত বিশ্ববিদ্যালয়   তথ্যসূত্র    বহিঃসংযোগ        বিষয়শ্রেণী:বাংলাদেশের সরকারি বিশ্ববিদ্যালয় বিষয়শ্রেণী:১৯৯২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৯২-এ বাংলাদেশে প্রতিষ্ঠিত বিষয়শ্রেণী:গাজীপুরের শিক্ষাপ্রতিষ্ঠান বিষয়শ্রেণী:গাজীপুর জেলার বিশ্ববিদ্যালয় বিষয়শ্রেণী:বাংলাদেশের বিশেষায়িত বিশ্ববিদ্যালয় ও মহাবিদ্যালয় বিষয়শ্রেণী:গাজীপুর জেলার বিশ্ববিদ্যালয় ও কলেজ